CELEX: 32008D0907
Language: et
Date: 2008-11-03 00:00:00
Title: 2008/907/EÜ: Komisjoni otsus, 3. november 2008 , millega sätestatakse tervishoiugarantiid hobuslaste veoks ühest kolmandast riigist teise vastavalt nõukogu direktiivi 91/496/EMÜ artikli 9 lõike 1 punktile c (teatavaks tehtud numbri K(2008) 6296 all) (EMPs kohaldatav tekst)

5.12.2008   
            
            
               ET
            
            
               Euroopa Liidu Teataja
            
            
               L 327/22
            
         
      KOMISJONI OTSUS,
   3. november 2008,
   millega sätestatakse tervishoiugarantiid hobuslaste veoks ühest kolmandast riigist teise vastavalt nõukogu direktiivi 91/496/EMÜ artikli 9 lõike 1 punktile c
   (teatavaks tehtud numbri K(2008) 6296 all)
   (EMPs kohaldatav tekst)
   (2008/907/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 9 lõike 1 punkti c,
   ning arvestades järgmist:
   
               (1)
            
            
               Komisjoni 13. juuli 1994. aasta otsust 94/467/EÜ, millega sätestatakse tervishoiugarantiid hobuslaste veoks ühest kolmandast riigist teise vastavalt direktiivi 91/496/EMÜ artikli 9 lõike 1 punktile c, (2) on korduvalt oluliselt muudetud. (3) Selguse ja otstarbekuse huvides tuleks kõnealune otsus kodifitseerida.
            
         
               (2)
            
            
               Vastavalt direktiivi 91/496/EMÜ artikli 9 lõike 1 punktile c tuleb sätestada tervishoiugarantiid loomade veoks ühest kolmandast riigist teise. Hobuslaste liikumisel ühest kolmandast riigist teise on tekkinud teatavaid probleeme.
            
         
               (3)
            
            
               Komisjoni otsusega 92/260/EMÜ (4) on sätestatud loomade tervishoiunõuded ja veterinaarsertifikaadid registreeritud hobuste ajutise impordi jaoks. Kõnealused nõuded annavad kõik vajalikud garantiid seoses ühenduse loomade tervisliku seisundiga. Hobuslaste ühest kolmandast riigist teise liikumise suhtes kohaldatavad tervishoiugarantiid peaksid olema seotud otsuses 92/260/EMÜ sätestatud tervishoiunõuetega. Otsus eeldab, et hobuslane on elanud teatud aja lähteriigis. Elamist liikmesriigis või loetletud kolmandas riigis võib lugeda arvestatud vastava aja hulka, tingimusel et on täidetud vähemalt samaväärsed tervishoiunõuded.
            
         
               (4)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Ühest kolmandast riigist teise veetavad hobuslased peavad olema pärit otsuse 92/260/EMÜ I lisas nimetatud kolmandatest riikidest.
   2.   Lõikes 1 osutatud hobuslastega peab olema kaasas sertifikaat pealkirjaga „Transiidisertifikaat hobuslaste veoks ühest kolmandast riigist teise”. Sertifikaat peab vastavalt otsuse 92/260/EMÜ II lisas nimetatud kolmandale päritoluriigile hõlmama veterinaarsertifikaadi I, II ja III jaotise, välja arvatud lõike e punkt v. Lisaks peab sertifikaat sisaldama järgmisi jaotisi:
   
      
                  „IV.
               
               
                  Hobuslased: …
                  (lähteriik)
                  (sihtriik) …
                  (lähteriik)
               
            
                  V.
               
               
                  Riikliku veterinaararsti tempel ja allkiri: …”
               
            
   3.   Erandina lõike 2 sätetest ning üksnes registreeritud hobuslaste puhul asendatakse otsuse 92/260/EMÜ II lisa sertifikaatide A, B, C, D ja E III jaotise lõike d kolmandas taandes olev riikide loetelu käesoleva otsuse I lisa rühmades A kuni E oleva kolmandate riikide loeteluga.
   Artikkel 2
   Otsus 94/467/EÜ tunnistatakse kehtetuks.
   Viiteid kehtetuks tunnistatud otsusele käsitatakse viidetena käesolevale otsusele kooskõlas II lisas esitatud vastavustabeliga.
   Artikkel 3
   Käesolev otsus on adresseeritud liikmesriikidele.
   
      Brüssel, 3. november 2008
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  EÜT L 268, 24.9.1991, lk 56.
   
      (2)  EÜT L 190, 26.7.1994, lk 28.
   
      (3)  Vt I lisa.
   
      (4)  EÜT L 130, 15.5.1992, lk 67.
   
      I LISA
      KEHTETUKS TUNNISTATUD OTSUS KOOS MUUDATUSTEGA
      
                  Komisjoni otsus 94/467/EÜ
                  (EÜT L 190, 26.7.1994, lk 28)
               
               
                   
               
            
                  Komisjoni otsus 96/81/EÜ
                  (EÜT L 19, 25.1.1996, lk 53)
               
               
                  Ainult artikkel 4
               
            
                  Komisjoni otsus 2001/662/EÜ
                  (EÜT L 232, 30.8.2001, lk 28)
               
               
                   
               
            
   
      II LISA
      VASTAVUSTABEL
      
                  Otsus 94/467/EÜ
               
               
                  Käesolev otsus
               
            
                  Artikkel 1
               
               
                  Artikkel 1
               
            
                  —
               
               
                  Artikkel 2
               
            
                  Artikkel 2
               
               
                  Artikkel 3
               
            
                  —
               
               
                  I lisa
               
            
                  —
               
               
                  II lisa